CELEX: 62016CN0553
Language: el
Date: 2016-11-02 00:00:00
Title: Υπόθεση C-553/16: Αίτηση προδικαστικής αποφάσεως την οποία υπέβαλε το Varhoven administrativen sad (Βουλγαρία) στις 2 Νοεμβρίου 2016 — «TTL» EOOD κατά Direktor na Direktsia «Obzhalvane i danachno-osiguritelna praktika» — Σόφια

23.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/10
            
         Αίτηση προδικαστικής αποφάσεως την οποία υπέβαλε το Varhoven administrativen sad (Βουλγαρία) στις 2 Νοεμβρίου 2016 — «TTL» EOOD κατά Direktor na Direktsia «Obzhalvane i danachno-osiguritelna praktika» — Σόφια
   (Υπόθεση C-553/16)
   (2017/C 022/15)
   Γλώσσα διαδικασίας: η βουλγαρική
   
      Αιτούν δικαστήριο
   
   Varhoven administrativen sad
   
      Διάδικοι στην υπόθεση της κύριας δίκης
   
   
      Αναιρεσείουσα:«TTL» EOOD
   
      Αναιρεσίβλητος: Direktor na Direktsia «Obzhalvane i danachno-osiguritelna praktika» — Σόφια
   
      Προδικαστικά ερωτήματα
   
   
               1)
            
            
               Συνάδει προς το άρθρο 5, παράγραφος 4, και το άρθρο 12, στοιχείο β', ΣΕΕ εθνική διάταξη, όπως είναι το άρθρο 175, παράγραφος 2, σημείο 3, του DOPK, η οποία προβλέπει ότι εταιρεία εγκατεστημένη στην ημεδαπή, η οποία καταβάλλει εισοδήματα πηγής, έχει την υποχρέωση καταβολή τόκων για το χρονικό διάστημα από την παρέλευση της προθεσμίας καταβολής του φόρου εισοδημάτων έως και την ημερομηνία κατά την οποία το εγκατεστημένο σε άλλο κράτος μέλος αλλοδαπό πρόσωπο αποδεικνύει τη συνδρομή των προϋποθέσεων εφαρμογής της συναφθείσας με τη Δημοκρατία της Βουλγαρίας συμβάσεως αποφυγής διπλής φορολογίας ακόμη και όταν η εν λόγω σύμβαση προβλέπει τη μη καταβολή φόρου ή την καταβολή περιορισμένου φόρου;
            
         
               2)
            
            
               Συνάδει προς τα άρθρα 49, 54, 63 και 65, παράγραφοι 1 και 3, ΣΛΕΕ διάταξη, όπως είναι το άρθρο 175, παράγραφος 2, σημείο 3, του DOPK και φορολογική πρακτική βάσει των οποίων σε εταιρεία εγκατεστημένη στην ημεδαπή, η οποία καταβάλλει εισοδήματα πηγής, επιβάλλεται η καταβολή των τόκων για το χρονικό διάστημα από την παρέλευση της προθεσμίας καταβολής του φόρου εισοδημάτων έως και την ημερομηνία κατά την οποία η εγγεγραμμένη στα βιβλία εταιριών άλλου κράτους μέλους αλλοδαπή εταιρία αποδεικνύει τη συνδρομή των προϋποθέσεων εφαρμογής της συναφθείσας με τη Δημοκρατία της Βουλγαρίας συμβάσεως αποφυγής διπλής φορολογίας ακόμη και όταν η εν λόγω σύμβαση προβλέπει τη μη καταβολή φόρου ή την καταβολή περιορισμένου φόρου;